Document ID: 32013R0154

DELEGIRANA UREDBA KOMISIJE (EU) št. 154/2013
z dne 18. decembra 2012
o spremembi Priloge II k Uredbi (EU) št. 978/2012 Evropskega parlamenta in Sveta o uporabi sheme splošnih tarifnih preferencialov
EVROPSKA KOMISIJA JE -
ob upoštevanju Pogodbe o delovanju Evropske unije in zlasti člena 207 Pogodbe,
ob upoštevanju Uredbe (EU) št. 978/2012 Evropskega parlamenta in Sveta z dne 25. oktobra 2012 o uporabi sheme splošnih tarifnih preferencialov in razveljavitvi Uredbe Sveta (ES) št. 732/2008 (1) ter zlasti člena 5(3) Uredbe,
ob upoštevanju naslednjega:
(1)
Člen 4 Uredbe (EU) št. 978/2012 („uredba o GSP“) določa merila za dodelitev tarifnih preferencialov v okviru splošnega režima splošne sheme preferencialov („GSP“). Tako država, ki jo Svetovna banka tri zaporedna leta uvrsti med države z visokim ali višjim srednjim dohodkom, ne bi smela biti upravičena do ugodnosti takih preferencialov.
(2)
Seznam držav upravičenk do splošnega režima GSP je naveden v Prilogi II k uredbi o GSP.
(3)
Komisija je v skladu s členom 290 PDEU pooblaščena za sprejemanje delegiranih aktov, v okviru katerih do 1. januarja vsakega leta po začetku veljavnosti uredbe o GSP pregleda Prilogo II, kot je določeno v členu 5(2).
(4)
Svetovna banka je v letih 2010, 2011 in 2012 uvrstila Azerbajdžansko republiko in Islamsko republiko Iran med države z višjim srednjim dohodkom.
(5)
Azerbajdžansko republiko in Islamsko republiko Iran bi bilo treba črtati s seznama držav upravičenk do splošnega režima GSP, Prilogo II k uredbi o GSP pa bi bilo zato treba ustrezno spremeniti -
SPREJELA NASLEDNJO UREDBO:
Člen 1
Priloga II k Uredbi (EU) št. 978/2012 se nadomesti s Prilogo k tej uredbi.
Člen 2
Ta uredba začne veljati dan po objavi v Uradnem listu Evropske unije.
Uporabljati se začne eno leto po datumu začetka veljavnosti te uredbe.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. decembra 2012

Labels: 3
18
19